แนวโน้มดัชนีเช้าปรับลงตามตปท.
นักวิเคราะห์ประเมินดัชนีเช้าวันนี้ปรับลงตามต่างประเทศที่ลงค่อนข้างแรง แนวรับ 1,178 แนวต้าน 1,204 จุด
5 เม.ย. 2555

นักวิเคราะห์ประเมินดัชนีเช้าวันนี้ปรับลงตามต่างประเทศที่ลงค่อนข้างแรง แนวรับ 1,178 แนวต้าน 1,204 จุด          นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้ปรับลงตามตลาดต่างประเทศที่ปรับลงค่อนข้างแรง ยังเป็นเรื่องผิดหวังที่ไม่มี QE3 ราคาน้ำมันดิบก็ปรับลงทั้งดูไบ เบรนท์ ไนเม็กซ์ ปรับลงทั้งหมด ประกอบกับ valuation ตลาดหุ้นไทยที่ถือว่าแพงแล้วน่าจะเป็นการกระตุ้นแรงขายมากกว่า และจะเจอวันหยุดยาวอีก 4 วัน โอกาสปรับลงมีค่อนข้างสูง แนวรับ 1,178 จุด แนวต้าน 1,204 จุด           "ยังผิดหวังค้างคาที่ไม่มี QE3 และวันศุกร์ก็หยุด มีเรื่องพันธบัตรสเปนที่ประมูลแล้วไม่ได้เป็นไปตามคาด กังวลยุโรปอีก ล้วนเป็นปัจจัยกดดันตลาดเพิ่มเติม"นายเทิดศักดิ์ กล่าว